CELEX: C2005/330/18
Language: fi
Date: 2005-12-24 00:00:00
Title: Asia C-378/05: Cour de cassationin (Belgia)  9.9.2005  tekemällään päätöksellä esittämä ennakkoratkaisupyyntö asiassa Samotor SPRL vastaan Belgian valtio

24.12.2005   
            
            
               FI
            
            
               Euroopan unionin virallinen lehti
            
            
               C 330/9
            
         Cour de cassationin (Belgia) 9.9.2005 tekemällään päätöksellä esittämä ennakkoratkaisupyyntö asiassa Samotor SPRL vastaan Belgian valtio
   (Asia C-378/05)
   (2005/C 330/18)
   Oikeudenkäyntikieli: ranska
   Cour de cassation (Belgia) on pyytänyt 9.9.2005 tekemällään päätöksellä, joka on saapunut yhteisöjen tuomioistuimeen 14.10.2005, Euroopan yhteisöjen tuomioistuimelta ennakkoratkaisua asiassa Samotor SPRL vastaan Belgian valtio seuraaviin kysymyksiin:
   
               1)
            
            
               Onko arvonlisäverotuksen neutraalisuuden periaatteen vastaista, että myyntisopimuksen purkamisesta sellaisen kansallisen siviilioikeuden säännöksen nojalla, jonka mukaan myyntisopimus on myyjän lainvastaisen tarkoituksen vuoksi valtion oikeusjärjestyksen perusteiden vastaisena absoluuttisesti pätemätön, seuraa, että verovelvollinen menettää veron vähennysoikeuden, kun tavaroiden luovutus on tapahtunut kyseiselle verovelvolliselle, joka on tehnyt sopimuksen vilpittömässä mielessä olematta tietoinen siitä, että myyjä syyllistyy petokseen?
            
         
               2)
            
            
               Onko annettava vastaus toisenlainen, kun absoluuttinen pätemättömyys johtuu petoksesta, jonka kohteena on itse arvonlisäverojärjestelmä?
            
         
               3)
            
            
               Onko annettava vastaus toisenlainen, kun myyntisopimuksen lainvastaisena tarkoituksena, joka johtaa sopimuksen absoluuttiseen pätemättömyyteen kansallisessa oikeudessa, on arvonlisäverojärjestelmään kohdistuva petos, josta sopimuspuolet ovat tietoisia?